Zápisnica zo zasadnutia OZ 29.2.2016

–––––––––––––––––––––––––––––––––––––––––––––––––––––

**1.** Pani starostka obce Priska Fantová otvorila verejné zasadnutie OZ, na ktorom privítala prítomných členov OZ a obyvateľov obce Súdovce.

Z celkového počtu 5 poslancov boli prítomní 5, teda zasadnutie OZ je v zmysle § 2 ods. 2 Zák. SNR č. 369/1990 Zb. o obecnom zriadení uznášania schopné.

Prítomní podľa Prezenčnej listiny.

Program podľa Pozvánky.

**2**. Voľba návrhovej komisie : Anna Antalová

Dagmar Kováčová

**3**. Za overovateľov zápisnice boli navrhnutí : Mgr. Peter Bakša

Ondrej Janík

**4.** Za zapisovateľku bola určená : Mariana Gombalová

1. V tomto bode bol poslancom OZ predložený Návrh rozpočtu obce na rok 2016.

P. Bakša mal pripomienku k výzvam osvetlenia v obci, čo by ušetrilo energiu

a tiež sa pýtal na predošlý návrh zateplenia KD. Pani starostka ho upozornila, aby sa

držali schváleného programu a tieto návrhy riešili v bode rôzne.

1. Pani kontrolórka predniesla stanovisko k návrhu rozpočtu a doporučila OZ schváliť

predložený Návrh rozpočtu na rok 2016

1. Starostka obce informovala OZ o dianí od posledného zastupiteľstva:

* o odovzdaní dokumentácie v Komárne, ktorú bolo potrebné odovzdať najneskôr

do 10. februára, k projektu miestnych komunikácií

* o  NP TSP I v obciach od 01.02.2016
* o odhlásení požiarnickej ÁVIE na 7 rokov z dôvodu využívania IVECA Daily
* a o tom, že od 01.03. 2016 budú piati občania v hmotnej núdzi cez § 10 vykonávať aktivačné práce

1. V tomto bode bol opäť návrh týkajúci sa osvetlenia obce – k nahliadnutiu bol

predložený spracovaný návrh zo SSE, p. Kováčová navrhla, aby boli sledované výzvy týkajúce sa verejných osvetlení, p. Hanuliak navrhol prestaviť svietenie obce, pretože v zimnom čase je o 6:00 ráno ešte tma. V tomto bode bolo tiež spomenuté, že sa po obci voľne pohybujú psi od p. Hajšelovej, že sa ľudia boja prechádzať cez dedinu, aby im bol zaslaný list o voľnom pohybe ich psov a lepšom zabezpečení oplotenia.

**9.** Na záver p. starostka poďakovala poslancom OZ a všetkým zúčastneným a verejné

zasadnutie ukončila.

Zapisovateľka : Mariana Gombalová ............................

Overovatelia zápisnice : Mgr. Peter Bakša .......................................

Ondrej Janík .......................................

**Uznesenie**

**zo zasadnutia  obecného zastupiteľstva**

**konaného dňa 29.2.2016 o 13:30 hod.**

**v zasadačke Obecného úradu**

**v Súdovciach**

**––––––––––––––––––––––––––––––––––––––––––––––––––––––––––––––––––**

Obecné zastupiteľstvo na svojom zasadnutí:

**Schvaľuje:**

1. Program zasadnutia, návrhovú komisiu a overovateľov zápisnice

Hlasovanie:

Za: 5/5

Proti: 0

Zdržal sa: 0

2. Rozpočet obce na rok 2016

Hlasovanie:

Za: 4/5

Proti: 0

Zdržal sa: 1 (Bakša)

**Berie na vedomie:**

1. Návrh rozpočtu na rok 2017, 2018

2. Stanovisko hlavnej kontrolórky k návrhu rozpočtu na roky 2016, 2017 a 2018

3. Informáciu p. starostky o dianí od posledného zastupiteľstva

**Poveruje:** starostku obce:

- zaslať list p. Hajšelovej o voľnom pohybe psov po obci